- राजीव राज को काफी अरसे के बाद एक नो नॉनसेंस उपन्यास पढने को मिला । उन्हें कहानी सटीक लगी जिसमें कहीं भी बेवजह का झोल न पाया, अलबत्ता शिकायत हुई कि प्लाट विस्तृत नहीं था । उन्होंने उस में रहस्य रोमांच की पूरी खुराक पायी और उपन्यास को सही मायनों में थ्रिलर करार दिया । उन्होंने उपन्यास में पारिवारिक मूल्यों का जबरदस्त चित्रण पाया, उपन्यास को एक ही बैठक में पढ़ा और उसे सौ में से सौ नम्बरों से पास किया ।